Document ID: 32007R0386

KOMISSION ASETUS (EY) N:o 386/2007,
annettu 10 päivänä huhtikuuta 2007,
jäsenvaltioiden interventioelinten hallussa olevien viljojen vientiä koskevien pysyvien tarjouskilpailujen avaamisesta annetun asetuksen (EY) N:o 990/2006 muuttamisesta ja mukauttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan,
ottaa huomioon Bulgarian ja Romanian liittymisasiakirjan ja erityisesti sen 56 artiklan,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
sekä katsoo seuraavaa:
(1)
Bulgarian ja Romanian jäseniksi liittymisen vuoksi komission asetuksen (EY) N:o 990/2006 (2) 1 artiklan 2 kohta tulee pätemättömäksi siltä osin kuin se koskee Bulgarian ja Romanian sulkemista niiden kolmansien maiden luettelon ulkopuolelle, joihin viedään viljaa, ja sen vuoksi se olisi poistettava.
(2)
Asetuksen (EY) N:o 990/2006 liitteessä III on mainintoja kaikilla yhteisön kielillä. Mainittua liitettä olisi täydennettävä ja lisättävä siihen kyseiset maininnat bulgarian, iirin, maltan ja romanian kielillä.
(3)
Sen vuoksi asetusta (EY) N:o 990/2006 olisi muutettava.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 990/2006 1 artiklan 2 kohta seuraavasti:
”2. Tavallisen vehnän ja rukiin osalta kukin tarjouskilpailu koskee kolmansiin maihin vietävää enimmäismäärää, lukuun ottamatta Albaniaa, Bosnia ja Hertsegovinaa, entistä Jugoslavian tasavaltaa Makedoniaa, Kroatiaa, Montenegroa, Liechtensteinia, Serbiaa (3) sekä Sveitsiä.
Ohran osalta kukin tarjouskilpailu koskee kolmansiin maihin vietävää enimmäismäärää, lukuun ottamatta Albaniaa, Amerikan yhdysvaltoja, Bosnia ja Hertsegovinaa, entistä Jugoslavian tasavaltaa Makedoniaa, Kanadaa, Kroatiaa, Meksikoa, Montenegroa, Liechtensteinia, Serbiaa (3) sekä Sveitsiä.
2 artikla
Korvataan asetuksen (EY) N:o 990/2006 liite III liitteenä olevalla tekstillä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä huhtikuuta 2007.

Labels: 3
17
18